**La scăldat**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tandrețe câmp de bătaie

ești Oceanul Înghețat

însă iată-un foc de paie

poate este mai bărbat

Dar Oceanul Înghețat

se aprinde vai c-un țurțur

două lemne am frecat

și poftim au dat în muguri

Ay că te aprind c-un țurțur

însă vrei un foc de paie

o ninsoare am să-ți scutur

tandrețe câmp de bătaie

În Oceanul Înghețat

o să mergem la scăldat

Costel Zăgan, CEZEISME II